**ELŐTERJESZTÉS**

**Körmend Város Önkormányzata Képviselő-testülete**

**2023. szeptember 6-i ülésére**

**Tárgy: Gördülő Fejlesztési Terv (GFT) elfogadása, a 2024-2038 közötti időszakra**

Tisztelt Képviselő-testület!

A víziközmű-szolgáltatásról szóló 2011. évi CCIX. törvény 11.§. (1) értelmében, a víziközmű-szolgáltatás hosszú távú fenntarthatósága érdekében ágazatonként 15 éves időtartamra gördülő fejlesztési tervet kell készíteni. A terv egyrészt felújítási és pótlási tervből áll, amit a szolgáltató készít el, jóváhagyásra megküldi önkormányzat felé, valamint beruházási tervből áll, amelyet a szolgáltató javaslata alapján az ellátásért felelős (önkormányzat) készít el, és küldi meg a Magyar Energetikai és Közmű-szabályozási Hivatalba (továbbiakban MEKH, évente történő felülvizsgálattal.

A szolgáltató VASIVÍZ Zrt által előkészített, és elfogadásra javasolt tervet felülvizsgálva, annak elfogadását javaslom.

A VASIVÍZ Zrt. tájékoztatása szerint a Körmend Város Önkormányzata Képviselő-testülete 70/2023.(VI.30.) határozatával jóváhagyott Hunyadi Lakópark kialakításához szennyvízelvezetési rendszer építése I. ütem kiépítéséhez biztosított nettó 90275 eFt, ill. a Thököly I. u. 38. sz. ingatlan szennyvízbekötés kiépítésére nettó 3 700 eFt összegek az S015 Körmend szennyvízrendszer 2024. évi beruházások során nem kell megjelennie, tekintettel arra, hogy ezek a beruházások az idei évben elindulnak, de mint áthúzódó beruházások, csak a jövő évben kerülnek kifizetésre.

Az Önkormányzat a zöldváros 3 projekt keretében beruházást kíván megvalósítani a megyével közösen, ezért kértük a VASIVÍZ Zrt. -t arra, hogy a testületi ülésig vizsgálják meg, hogy a beruházással érintett területen kell-e víz-és szennyvízrekonstrukciót végezni, mert ebben az esteben ez a gft-t érintheti. Erre a választ még várjuk.

Kérem a Tisztelt Képviselő-testületet, hogy az előterjesztést megtárgyalni és elfogadni szíveskedjen.

**Határozati javaslat**

Körmend Város Önkormányzata Képviselő-testülete megismerte, és jóváhagyja a vízi-közmű szolgáltatást érintő, módosított 15 éves gördülő fejlesztési tervet a 2024-2038. évekre vonatkozóan, az előterjesztéshez csatolt táblázatnak megfelelően.

Felhatalmazza polgármestert a szükséges intézkedések megtételére.

Körmend, 2023. augusztus 31.

**Bebes István**

**polgármester**